recursal/SuperWikiNEXT-32B huggingface dataset:
**சத்யா** (*Sathyaa*) திரைப்படம் 1988 ஆம் ஆண்டு தமிழில் வெளிவந்த திரைப்படமாகும். இத்திரைப்படத்தில் கமல்ஹாசன், அமலா போன்ற பலர் நடித்திருந்தனர்.

வகை
---

நாடகப்படம்

நடிகர்கள்
---------

* கமல்ஹாசன்
* அமலா
* ராஜேஷ்
* கிட்டி
* பஹதூர்
* நாசர்
* சனகராஜ்
* வடிவுக்கரசி
* வாலி
* ஆனந்த்
* கவியூர் பொன்னம்மா

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

சத்யா (கமல்ஹாசன்) வேலை தேடிக்கொண்டிருக்கும் ஒரு பட்டதாரி இளைஞனாவான். வீட்டில் தனது தந்தையின் புதிய மனைவியான அவன் சித்தியினால் பலமுறை பேச்சுக்களுக்கும் இன்சொற்களுக்கும் ஆளாகின்றான் சத்யா. இதனால் வீட்டில் அதிக அளவில் தங்கி இருப்பதனையும் விரும்புவதில்லை. நண்பர்களுடன் வெளியில் சுற்றித் திரியும் சத்யா சமுதாயத்தில் நடக்கும் பல அட்டூழியங்களைக் கண் கொடுத்துப் பார்த்து கோபம் கொள்கின்றான். காடையர்களால் தாக்கப்படும் ஒருவனைக் காப்பாற்றவும் செய்கின்றான்.

இதற்கிடையில் திருடனிடம் நகையினைப் பறி கொடுத்த பெண்ணை (அமலா) அத்திருடனிடமிருந்து காப்பாற்றி அவள் வீடு வரை வழியனுப்புகின்றான் சத்யா. பின்னர் இருவரிடையே காதல் மலர்கின்றது. பல நாட்கள் கழித்து தமது குழுவினர்கள் தாக்கப்பட்டதையறிந்த காடையர் கூட்டம் சத்யாவின் தங்கையினை நடுத் தெருவில் மக்கள் முன்னிலையில் வைத்து அவளது ஆடையினை உருவினர். இதனை அறிந்து கொள்ளும் சத்யா அக்காடையர்கள் இருக்கும் இடத்திற்கே சென்று அவர்களைத் தாக்கினான்.இதனையறிந்த காடையர்களின் தலைவனாக விளங்குபவனால் சத்யாவின் நண்பர்களில் சிலரைக் வெட்டிக் கொலை செய்தான் அவனுடைய காடையர் பட்டாளத்துடன். இதற்கிடையில் நல்லவனாக சத்யாவைத் தனது பக்கம் இருக்குமாறு கூறிக்கொள்ளும் ஒரு தீயவனால் சத்யா கைக்கூலியாக்கப்படுகின்றான். பின்னர் அவனின் தீய மனதை அறிந்து கொள்ளும் சத்யா அவனை எதிர்க்கவே சத்யாவைக் கொலை செய்வதற்காக காடையர்களை அனுப்புகின்றான் அவ்வரசியல்வாதியும்.காடையர்களினால் தாக்கப்பட்டு பின்னர் சுட்டுக்காயப்படுத்தப்படுகின்ற சத்யமூர்த்தி நினைவு வந்தவுடனேயே தனக்கு இந்நிலைமையினை ஏற்படுத்தியவர்களைப் பழி வாங்குகின்றான்.

பாடல்கள்
--------

இளையராஜா இசையமைத்த இப்படத்தில் இடம்பெற்ற பாடல்கள் கவிஞர் வாலி எழுதியவை.

|  |  |  |  |
| --- | --- | --- | --- |
| **எண்** | **பாடல்** | **பாடலாசிரியர்** | **பாடகர்(கள்)** |
| 1 | "ஏலே தமிழா" | வாலி | டி. சுந்தர்ராஜன், சாய்பாபா |
| 2 | "இங்கேயும்" | லதா மங்கேஷ்கர் |
| 3 | "நகரு நகரு" | லலித் சகாரி, டி. சுந்தர்ராஜன், சாய்பாபா |
| 4 | "பொட்ட படியுது" | கமல்ஹாசன், டி. சுந்தர்ராஜன், சாய்பாபா |
| 5 | "வளையோசை" | எஸ். பி. பாலசுப்பிரமணியம், லதா மங்கேஷ்கர் |

மேற்கோள்கள்
-----------

1. ↑  "கமலின் நான்கு நிமிட ஷாட்!". *குங்குமம்*. 29 அக்டோம்பர் 2012.. பார்த்த நாள்: 22 மே 2021.
2. ↑  "Sathya Songs". raaga.. பார்த்த நாள்: 04 சனவரி 2015.
3. ↑  "Sathya Songs". starmusiq.. பார்த்த நாள்: 04 சனவரி 2015.
4. ↑  "காப்பகப்படுத்தப்பட்ட நகல்" இம் மூலத்தில் இருந்து 2014-01-01 அன்று. பரணிடப்பட்டது.. .
**கோவை அய்யாமுத்து** (*Kovai Ayyamuthu*) இந்தியாவைச் சேர்ந்த ஒரு காந்தியவாதியும் சுதந்திரப் போராட்ட வீரரும் ஆவார். ஓர் எழுத்தாளராகவும் இயங்கிய இவர் கோவை காதர் அய்யாமுத்து என்ற பெயராலும் அறியப்படுகிறார். 1898 ஆம் ஆண்டு டிசம்பர் மாதம் இவர் பிறந்தார். இந்திய தேசிய காங்கிரசின் தீவிர உறுப்பினராகவும், சர்வோதயா இயக்கத்தின் முக்கிய தலைவர்களில் ஒருவராகவும் இருந்தார். இந்திய சுதந்திரப் போராட்டத்தில் பங்கேற்றார் இவரது எழுத்துக்கள் சுதந்திர இயக்கத்திற்கு பங்களித்தன. சுதந்திரப் போராட்டத்தில் ஈடுபட்டதற்காக பலமுறை சிறை சென்றார். 1975 ஆம் ஆண்டு டிசம்பர் மாதம் 21 ஆம் தேதியன்று இவர் காலமானார்.

வாழ்க்கை மற்றும் தொழில்
-----------------------

அய்யாமுத்து இன்றைய திருப்பூர் மாவட்டம் காங்கயம் தாலுகாவில் அங்கண்ணன் கவுண்டர் மற்றும் மரக்கால் ஆகியோருக்கு மகனாகப் பிறந்தார். இவருக்கும் கோவிந்தம்மாளுக்கும் 1921ஆம் ஆண்டு திருமணம் நடைபெற்றது. அய்யாமுத்து சர்வோதயா இயக்கத்தின் முக்கிய தலைவராக இருந்தார். ஈ.வி.ஆர் பெரியாரின் நல்ல நண்பராக இருந்ததால், சி.ராசகோபாலாச்சாரியார் வழிகாட்டியாக இருந்தார்.

இவருடைய மனைவி கோவிந்தம்மாளும் இவருடன் இணைந்து தீவிரமாக இயக்கத்தில் பங்கேற்றார். இருவரும் பல்வேறு போராட்டங்களில் ஈடுபட்டு பலமுறை சிறையில் அடைக்கப்பட்டனர். 1924 ஆம் ஆண்டு கோவை அய்யாமுத்து வைக்கம் சத்தியாகிரகத்தில் கலந்து கொண்டார். கோயம்புத்தூர் மண்டலத்தில் கதர் அமைப்பிலும் முக்கியப் பங்காற்றினார். சுதந்திரத்திற்குப் பிறகு அய்யாமுத்து, கோவிந்தம்மாள் கோயம்புத்தூர் பொள்ளாச்சி சாலையில் *காந்தி பண்ணையை* அமைத்தனர். தங்ககளின் வீட்டிற்கு "*ராஜாஜி இல்லம்* "என்று பெயரிட்டனர்.

மேற்கோள்கள்
-----------

1. ↑  Govindarajulu, Rajesh (2014-08-14). "A couple of patriots". India. .
2. ↑  Thomas, Wilson (2019-10-01). "Mahatma Gandhi's Kovai connect". India இம் மூலத்தில் இருந்து 2019-12-27 அன்று. பரணிடப்பட்டது.. .
3. ↑  Swaroop, Vishnu (14 November 2018). "Without museums, war veterans fade into history". *தி டைம்ஸ் ஆஃப் இந்தியா* (India). .
4. ↑  பி.தயாளன். "'அயர்வறியாத உழைப்பாளி' கோவை அ.அய்யாமுத்து!" (in ta-in). .

புற இணைப்புகள்
--------------

* காந்தி இப்போது
* அருங்காட்சியகங்கள் இல்லாமல், போர் வீரர்கள் வரலாற்றில் மங்குகிறார்கள்
20ஆம் நூற்றாண்டின் துவக்கத்தில் அமெரிக்காவில் நடைபெற்ற பட்டமளிப்பு விழாவில் வரிசையாக நிற்கும் மாணவர்கள்இந்தியா, ஐதராபாத்தில் உள்ள இந்திய வணிக பள்ளியில் பட்டமளிப்பு தொப்பியினை தூக்கி எறிந்து தங்களது மகிழ்ச்சியினை வெளிப்படுத்தும் மாணவர்கள்

**பட்டமளிப்பு** (Graduation) என்பது ஒரு கல்வி நிறுவனத்தால் ஒரு மாணவருக்கு பட்டயம் வழங்குவதாகும். இது அதனுடன் தொடர்புடைய விழாவையும் குறிக்கலாம். பட்டமளிப்பு விழாவின் தேதி பெரும்பாலும் பட்டமளிப்பு நாள் என்று அழைக்கப்படுகிறது. இது சில நேரங்களில் : **தொடக்கம்**, சபை, பட்டமளிப்பு அல்லது அழைப்பு என அழைக்கப்படுகிறது.

வரலாறு
------

பட்டம் பெறும் மாணவர்களுக்கான விழாக்கள் பன்னிரண்டாம் நூற்றாண்டில் ஐரோப்பாவின் முதல் பல்கலைக்கழகங்களில் இருந்து தொடங்குகின்றன. அப்போது இலத்தீன் அறிஞர்களின் மொழியாக இருந்தது. முதுகலைப் பட்டம் பெற்றிருப்பவர்கள் பாடம் நடத்துவற்குரிய தகுதியுடையவர்களாக கருதப்பட்டனர்."பட்டம்" மற்றும் "பட்டதாரி" என்பது *gradus* எனும் இலத்தீன் சொல்லில் இருந்து வருகிறது, "படி" என்பது இதன் பொருளாகும். முதல் படியாக இளங்கலை பட்டப்படிப்பு சேர்க்கப்பட்டது. இரண்டாம் படி முதுநிலைப் படி ஆகும், பட்டதாரிகளுக்கு ற்பிப்பதற்கான உரிமமாக இது கருதப்பட்டது. பட்டப்படிப்புக்கான பொதுவான ஆடை யாக மேலங்கி மற்றும் முக்காடு அல்லது தொப்பிகள் ஆகியவை கருதப்பட்டது, இது இடைக்கால மதகுருமார்கள் அணியும் உடையை அடிப்படையாகக் கொண்டது.

விழா
----

பொதுவாக பட்டமளிப்பு விழா என்பது பல்கலைக்கழகப் பட்டங்களுக்கு பொருந்தும். ( இளங்கலை, முதுகலை மற்றும் முனைவர் பட்டங்கள்).

கல்லூரி மற்றும் பல்கலைக்கழக அளவில் நடைபெறும் பட்டமளிப்பு விழாவில், தலைமை அதிகாரி அல்லது அங்கீகரிக்கப்பட்ட நபர் தனித்தனியாகவோ அல்லது மொத்தமாகவோ பட்டப்படிப்புகளை முறையாக வழங்குகிறார்.சில சமயங்களில் நேரடியாகவோ அல்லது அஞ்சலிலோ மாணவர்கள் தங்களது பட்டங்களைப் பெறுகின்றனர்.

சான்றுகள்
---------

1. ↑  "Graduation through the ages". .

வெளி இணைப்புகள்
---------------

* ஈதன் ட்ரெக்ஸ், *மென்டல் ஃப்ளோஸ்* எழுதிய பட்டப்படிப்பு மரபுகளுக்குப் பின்னால் உள்ள கதைகள்
**இலியாசு அசுமி** (Iliyas Azmi) இந்தியாவைச் சேர்ந்த ஓர் அரசியல்வாதியாவார். 1934 ஆம் ஆண்டு ஆகத்து மாதம் 22 ஆம் தேதியன்று இவர் பிறந்தார். உத்தரபிரதேச மாநிலத்தில் நாடாளுமன்ற உறுப்பினராக இருந்தார். 2004 ஆம் ஆண்டில் சாகாபாத்து மக்களவைத் தொகுதியிலும் 2009 ஆம் ஆண்டில் கேரி மக்களவைத் தொகுதியிலும் பகுசன் சமாச் கட்சியின் வேட்பாளராகப் போட்டியிட்டார். பின்னர் ஆம் ஆத்மி கட்சியில் சேர்ந்தார். ஆம் ஆத்மி கட்சியிலிருந்து 2016 ஆம் ஆண்டில் விலகினார்.

வாழ்க்கை
--------

அசுமி 1934 ஆம் ஆண்டில் உத்தரபிரதேசத்தின் அசம்கர் மாவட்டத்தில் உள்ள சதர்பூர் பராவ்லி-புல்பூரில் பிறந்தார். இவரது தந்தையின் பெயர் முகமது மருஃப் என்பதாகும். புல்பூரில் உள்ள ரோசுதுல் ஓலுமில் படித்தார். 

1950 ஆம் ஆண்டு மே மாதம் 2 ஆம் தேதியன்று பதருன்னிசா என்ற பெண்ணை இவர் திருமணம் செய்து கொண்டார். தம்பதியருக்கு நான்கு மகன்கள் மற்றும் நான்கு மகள்கள் இருந்தனர். 2023 ஆம் ஆண்டு சூன் மாதம் 4 ஆம் தேதியன்று இலியாசு அசுமி அப்பல்லோ மருத்துவமனையில் தனது 88ஆவது வயதில் காலமானார்

பதவிகள்
-------

* 1980–1986: பொதுச் செயலாளர், முசுலிம் மச்லிசு, உத்தரப் பிரதேசம்.
* 1986–1987: துணைத் தலைவர், முசுலிம் மச்லிசு, உத்தரப் பிரதேசம்.
* 1987–1989: தலைவர் , முசுலிம் மச்லிசு, உத்தரபிரதேசம்.
* தலைவர், அகில இந்திய முசுலிம் மச்லிசு.
* 1996: பதினொன்றாவது மக்களவைக்கு தேர்ந்தெடுக்கப்பட்டார்.

புத்தகங்கள்
-----------

### இந்தி புத்தகங்கள்

* 'சம்பர்தாயிக்த குலின் தந்திர கி இயரூரத்.'
* 'பாபா சாகேப் பீம்ராவ் அம்பேத்கர்.'
* 'பெரியார் ராம சுவாமி நாயக்கர்.'
* 'இன்சான் அவுர் தேவ்தா.'

### உருது புத்தகங்கள்

* 'பயமே சிந்தகி.'
* 'முசலமனோ கி சியாசத் இயகம் அவுர் இலாசு.'
* அரிசானோ கி மொராட்.'
* 'இரான் கா இசுலாமி இன்க்லாப் அகிகத் கே ஐயனே மே.'
* 'காகியா தருலுலும் யா பைனசக்வாமி சச்சிசு

மேற்கோள்கள்
-----------

1. 1 2 3 4 5 6 7 8 9 10 11 12 13  "Biographical Sketch of Member of XI Lok Sabha". . "Biographical Sketch of Member of XI Lok Sabha". *loksabhaph.nic.in*. Retrieved 25 May 2021.
2. ↑ . 4 June 2023.

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
[*தொடர்பிழந்த இணைப்பு*]</link>  </link>[ *<span title="Dead link tagged January 2020">நிரந்தர இறந்த இணைப்பு</span>* ]
**மில்மா** என்பது இந்திய மாநிலமான கேரளாவில் திருவனந்தபுரத்தைத் தலைமை இடமாகக் கொண்டு இயங்கும் **கேரள கூட்டுறவு பால் விற்பனைக் கூட்டமைப்பு லிமிடெட்** என்ற தன்னாட்சி பெற்ற பொதுத்துறை நிறுவனம் ஆகும்.

வணிக நடவடிக்கைகளாகிய பால் கொள்முதல், பதப்படுத்துதல், குளிரூட்டுதல் மற்றும் விற்பனை ஆகிய பணிகளைச் செய்கிறது. 2017-18 ஆண்டு அறிக்கையின் படி இந்த கூட்டுறவு கூட்டமைப்பின் வருமானம் ₹3,003 கோடியென தெரிகிறது.

வரலாறு
------

1963-ஆம் ஆண்டு, இந்திய-சுவிட்சர்லாந்து நாடுகளின் கூட்டு ஒப்பந்தத்தின் அடிப்படையில், கேரளாவில் கறவை மாடுகள் வளர்ப்புத் திட்டம் ஆரம்பிக்கப்பட்டது.

இதன் மூலம் **ஸ்விஸ் பிரவுன்** எனப்படும் கலப்பின மாடுகள் அறிமுகப்படுத்தப்பட்டன. 
தற்பொழுது இத்திட்டம் **கேரளா கால்நடை வளர்ப்பு மற்றும் பால் விற்பனை வாரியம்** என்ற அமைப்பின்கீழ் தொடர்கிறது.

அமுல் அமைப்பின் வெற்றியைத் தொடர்ந்து, **தேசிய பால்பண்ணை மேம்பாட்டு வாரியம்** செயல்படுத்திய இந்திய **வெண்மைப் புரட்சி**த் திட்டத்தின்கீழ், *மில்மா* என்ற வணிக சின்னத்துடன் இயங்கும் **கேரள மாநிலக் கூட்டுறவு பால் விற்பனைக் கூட்டமைப்பு** 1980-ஆம் ஆண்டு ஆரம்பிக்கப்பட்டது.

இத்திட்டத்தின் மூலம் 83 சதவீதத்துக்கும் மேலான கறவை மாடுகள் **சுனந்தினி** எனப்படும் கலப்பின பசுக்களாக மாற்றப்பட்டு, மாநிலத்தின் பால் உற்பத்தி பத்து மடங்காக உயர்த்தப்பட்டது.

*பால் ஆறுதல்* காப்பீடு
----------------------

*பால் ஆறுதல்* என்பது கேரள மாநிலத்தின் பால் பண்ணையாளர்கள் மற்றும் பால்பண்ணைத் தொழிலாளர்களுக்காக மாநில பால்வள மேம்பாட்டுத் துறையால் செயல்படுத்தப்படும் ஒரு விரிவான காப்பீட்டுத் திட்டமாகும். கால்நடைகள், பால் பண்ணையாளர்கள், குடும்ப உறுப்பினர்கள், பால் பண்ணை தொழிலாளர்கள் மற்றும் குடும்ப உறுப்பினர்கள் காப்பீட்டின் கீழ் வருவார்கள். இந்திய ஆயுள் காப்பீட்டுக் கழகத்துடன் இணைந்து ஐக்கிய இந்தியா காப்பீட்டு நிறுவனம் இந்தத் திட்டத்தை செயல்படுத்தப்படுகிறது. பசு பாதுகாப்பு, ஆரோக்கிய பாதுகாப்பு, விபத்து காப்பீடு, ஆயுள் காப்பீடு ஆகிய பாலிசிகள் இதன் கீழ் கிடைக்கும். பால் கூட்டுறவு சங்கங்களில் உறுப்பினராக உள்ள விவசாயிகள், சங்க செயலாளரை அணுகி விண்ணப்பப் படிவத்தை சமர்ப்பித்து திட்டத்தில் உறுப்பினராகலாம். மாநில பால்வள மேம்பாட்டுத் துறை பிரீமியம் மானியமாக ஒரு குறிப்பிட்ட தொகையை (50% வரை) வழங்குவதால், பால் பண்ணையாளர் மிதமான தொகையை மட்டுமே செலுத்தினால் போதுமானது.  
  
 கால்நடைகளை காப்பீடு செய்ய கிராம பஞ்சாயத்து கால்நடை மருத்துவரால் சான்றளிக்கப்பட்ட பதிவு படிவத்தை சமர்ப்பிக்க வேண்டும். *கோ ரக்ஷா* என்று அழைக்கப்படும் பாலிசியின் கீழ், ஒரு மாட்டுக்கு ₹50,000 முதல் ₹70,000 வரை காப்பீடு கிடைக்கும். 80 வயது வரை உள்ள விவசாயிகள் காப்பீட்டுத் தொகையைப் பெறுவார்கள். விவசாயிகளின் பெற்றோர் பயன்பெற வயது வரம்பு இல்லை. இத்திட்டத்தின் கீழ், ஒரு லட்சம் ரூபாய் வரை மருத்துவப் பயன் கிடைக்கும். விபத்து பாதுகாப்பு பாலிசியில் சேருபவர்களுக்கு ₹7 லட்சம் வரை காப்பீடு கிடைக்கும். பாலிசி காலம் ஒரு வருடம் ஆகும்.

மேற்கோள்கள்
-----------

1. ↑  "2017-18 ஆண்டு அறிக்கை". கேரள கூட்டுறவு பால் விற்பனைக் கூட்டமைப்பு லிமிடெட். 2018-08-31. .
2. ↑  "ஆறதல்ப்படுத்த ஒரு பால் ஆறுதல்". கேரள செய்திகள் (தகவல் மக்கள் தொடர்பு துறை, கேரள அரசு). .

மில்மா தேங்காய் பர்பி
மில்மா மில்கி ஜாக் - பலா பேடா

மேலும் பார்க்க
--------------

* அமுல்
* ஆவின்
* தூத்சாகர்
* நந்தினி
நீள அளவுகள் குறிக்கப்பட்ட விட்ருவிய மனிதன்
**யார்** (yard) என்பது, இம்பீரியல் அலகு முறை, ஆங்கில அலகு முறை, ஐக்கிய அமெரிக்க அலகு முறை ஆகிய அலகு முறைகளில் பயன்படும் ஒரு நீள அலகு ஆகும். பெயர் ஒன்றாக இருப்பினும், எல்லா முறைகளிலுமே இதன் அளவு ஒன்றுக்கொன்று சமமானது அல்ல. மிகப் பொதுவாகப் பயன்படுத்தப்படும் *யார்*, *அனைத்துலக யார்* எனப்படுகின்றது. இது வரைவிலக்கணப்படி 0.9144 மீட்டருக்குச் சமமானது.

இந்த அலகு, அமெரிக்கா, கனடா ஆகிய நாடுகளில் காற்பந்து விளையாட்டுக்கான களத்தின் நீள அளவுகளைக் குறிக்கப் பயன்படுகின்றது. மீட்டர் அளவு முறையின் அறிமுகத்துக்கு முன்னர் இந்தியா, இலங்கை போன்ற நாடுகளில், துணி வகைகளின் அளவுகள் **யார்** அலகிலேயே அளக்கப்பட்டன.

பிற அலகுகளுடனான தொடர்பு
-----------------------

இலண்டனில் உள்ள கிரீனிச் ரோயல் அவதானிப்பு நிலையத்தில் (Royal Observatory Greenwich) உள்ள சுவரில், 1 யார் (3 அடி), 2 அடி, 1 அடி, 6 அங்குலங்கள் (1/2 அடி), மற்றும் 1 அங்குலம் ஆகிய நீள அலகுகள் குறிக்கப்பட்டுள்ளன.
இம்பீரியல் அலகு முறையில் பல்வேறு அலகுகளுக்கும் **யார்** அலகுக்கும் இடையிலான தொடர்புகள்:

1 யார் = 3 அடி
1 யார் = 36 அங்குலம்
22 யார் = 1 சங்கிலி
1760 யார் = 1 மைல்
மீட்டர் அலகு முறையில் பல்வேறு அலகுகளுக்கும் **யார்** அலகுக்கும் இடையிலான தொடர்புகள்:

1 யார் = 0.9144 மீட்டர்
1 யார் = 91 சதம மீட்டர்
1609 யார் = 1 கிலோமீட்டர்
வேறு சில அலகுகளுக்கும் **யார்** அலகுக்கும் இடையிலான தொடர்புகள்:

1 யார் = 4 சாண்
1 யார் = 2 முழம்
**மக்பூல் செர்வாணி** (*Maqbool Sherwani*) இந்தியாவைச் சேர்ந்த ஓர் அரசியல்வாதியாவார். சம்மு காசுமீர் மாநிலத்தின் தேசிய மாநாட்டு கட்சியின் உறுப்பினராக இருந்தார். 1947 ஆம் ஆண்டு அக்டோபர் மாதத்தில் காசுமீரின் பாரமுல்லாவில் பாக்கித்தானிலிருந்து பசுதூன் பழங்குடியினரின் படையெடுப்பை தாமதப்படுத்தினார்  இந்த முறையில், சிறீநகரில் சேருதல் ஏற்றுக்கொள்ளப்பட்டவுடன் தரையிறங்கிய இந்திய இராணுவத்தின் சீக்கியப் படைப்பிரிவு துருப்புக்களுக்கு நேரத்தை வாங்குவதில் அவர் முக்கிய பங்கு வகித்தார். செர்வாணி பழங்குடியினரால் இவர் கொல்லப்பட்டார்.

1947 நிகழ்வு
------------

காசுமீரை ஆக்கிரமிக்கத் திட்டமிட்ட பழங்குடியினரை அப்போது மக்பூல் கண்டார். சிறீநகர் விமான நிலையத்திற்குச் செல்லும் பாதையில் அவர்களை வழிநடத்தச் சொன்னபோது இவர் அவர்களை தவறான பாதையில் வழிநடத்தினார். தங்கள் அணிவகுப்பை தாமதப்படுத்த அவர் தவறாக வழிநடத்தினார் என்பதை உணர்ந்தபோது கோபமான கிளர்ச்சிப் படைகளால் அவர் சிலுவையில் அறையப்பட்டார். மக்பூல் செர்வாணியை இந்திய இராணுவம் ஒரு கதாநாயகனாகக் கருதுகிறது.

சிறப்புகள்
----------

மக்பூல் செர்வாணி நினைவாக, மக்பூல் செர்வாணி அரங்கம் என்ற பெயரில் ஓரு கலையரங்கம் அமைக்கப்பட்டுள்ளது. பாரமுல்லாவில் உள்ள முகமது மக்பூல் செர்வாணி நினைவிடத்தில், காசுமீரிகள் மற்றும் அரசு அதிகாரிகள் அஞ்சலி செலுத்துகின்றனர். சம்மு மற்றும் காசுமீர் காலாட்படையின் தியாகத் தூண் நினைவுச்சின்னம் மக்பூல் செர்வாணியின் பெயரையும் கொண்டுள்ளது. எழுத்தாளர் முல்க் ராச் ஆனந்த் தனது நாவலான ஒரு கதாநாயகனின் மரணம் என்ற நாவலில் மக்பூல் செர்வாணியின் கதையை எழுதினார். ஆனந்தின் நாவல் இந்திய தொலைக்காட்சி நிகழ்ச்சியான மக்பூல் கி வாப்சியாக மாற்றப்பட்டது. இது 2011 ஆம் ஆண்டில் டிடி காசிர் தொலைக்காட்சியில் ஒளிபரப்பப்பட்டது.

மேலும் காண்க
------------

* 1947-1948 இந்திய-பாக்கித்தான் போர்
* சம்மு காசுமீர் இணைப்பு ஒப்பந்தம்
* அப்துல் அமீது
* சம்மு காசுமீர் தேசிய மாநாட்டுக் கட்சி
* சம்மு காசுமீர் இராச்சியம்
* காஷ்மீர் பிரச்சினை|காசுமீர் பிரச்சினை]]

மேற்கோள்கள்
-----------

1. ↑  Choudhry, Shabir (2013-07-01) (in en). *Tribal Invasion and Kashmir: Pakistani Attempts to Capture Kashmir in 1947, Division of Kashmir and Terrorism*. AuthorHouse. பக். 59–60. பன்னாட்டுத் தரப்புத்தக எண்:9781481769808. .
2. 1 2  "Who changed the face of '47 war? - Times of India". .
3. ↑  Chakravarty, Ipsita (2017-10-27). "The contested legacies of Maqbool Sherwani, the Kashmiri who stalled invaders in 1947". .
4. ↑  "J&K Guv Lays Wreath At War Memorial in Baramulla". 2011-10-27. .
5. ↑  "JKFFA pays tributes to Abdul Darji, Maqbool Sherwani". 2017-11-07. .
6. ↑  "GANDERBAL STUDENTS VISITED JAK LI REGIMENTAL CENTRE : Valley News". .
7. ↑  "It's Been 70 Years Since Tribal Forces Poured Into Kashmir". 2017-11-02. .
8. ↑  "A Monument of Sacrifice". 2019-07-20. .
9. ↑  George, C. J. (1994-01-01) (in en). *Mulk Raj Anand, His Art and Concerns: A Study of His Non-autobiographical Novels*. Atlantic Publishers & Dist. பக். 129–130. பன்னாட்டுத் தரப்புத்தக எண்:9788171564453. .
10. ↑  ""Maqbool Ki Vaapsi" Title Song" (in en). M S Azaad. Aug 28, 2012. .
**2பொருண்மை ஜே 18352154−3123385 (MASS J18352154−3123385)** பெரும்பாலும் 2பொருண்மை ஜே1835 என்றே சுருக்கப்பட்டது, இது புவியிலிருந்து 27 ஒளி ஆண்டுகள் தொலைவில் உள்ள ஒரு இரும செங்குறுமீன் அமைப்பாகும். 2010 இல் ஜே.டி. கிர்க்பாட்ரிக் குழுவினர் இதன் உயர் சரியான இயக்கம் அளவை வழி இது முதலில் தெரிவிக்கப்பட்டது.  பின்னர் அது 2015, ஜூன் 10 அன்று அதன் எக்சுக்கதிர் கதிர்வீச்சிலிருந்து தற்சார்பாகக் கண்டுபிடிக்கப்பட்டது. மேலும் ஆய்வில், M6.5, M8 ஆகிய கதிர்நிரல் வகை இயல்புகளைக் கொண்ட இது இரும விண்மீனாக இருப்பதைக் காட்டுகிறது. இவை 1,400-1,800 ஆண்டுகளில் ஒன்றையொன்று சுற்றி வருகின்றன. மேலும் 1968 ஆம் ஆண்டின் நடுப்பகுதியில் நிலையான சரியான இயக்கத்தை எடுத்துக் கொண்டு அவற்றின் நெருங்கிய புள்ளியை அடைந்தன. அவற்றின் நெருங்கிய அணுகுமுறையின் போது, அவை 2 வில்நொடிகளின் தற்போதைய பிரிப்புடன் ஒப்பிடும்போது, 0.1 வில்நொடிக்கும் குறைவாகவே பிரிக்கப்பட்டுள்ளன.

A, B ஆகியவை முறையே 12.5 மற்றும் 13 பருமைகள் இருந்தபோதிலும், விண்மீன் மையத்திலிருந்து 15 பாகைக்கும் குறைவான தொலைவில் ஒப்பீட்டளவில் அடர்த்தியான விண்மீன் புலத்திற்கு முன்னால் இருப்பதால், புவிக்கான அவற்றின் அருகாமை 2015னஆம் ஆண்டுவரை கவனிக்கப்படவில்லை. 

2பொருண்மை ஜே1835A ஒரு சுடருமிழ்வு விண்மீனாக இருக்கலாம். பல ஒத்த குறைந்த பொருண்மை விண்மீன்கள் சுடருமிழ்வதாக அறியப்படுகின்றன. எவ்வாறாயினும், 2015 ஆம் ஆண்டில் இது நேரடியாக சுடருமிழ்வதைக் காண முடியவில்லை.

−31மணி° 23 பாகை′ 27.7பாகைத்துளி″ பிரிப்பில் 19 ஆவது பருமை கொண்ட விண்மீன் 2பொருண்மை ஜே1835 ஐப் போன்ற சரியான இயக்கத்துடன், அருகாமையில் காணப்பட்டது, ஆனால் அதன் சரியான இயக்கம் 2பொருண்மை ஜே1835 அளவுக்கு அதிகமாக இல்லாததால் இது தொடர்பு கொண்டிருக்காது. அதன் மங்கலான இதன் கதிர்நிரல் வகையைத் தீர்மானிக்க போதுமான தரவும் கிடைக்கவில்லை.

மேலும் காண்க
------------

* 25-30 ஒளியாண்டுகளுக்குள் உள்ள விண்மீன் அமைப்புகளின் பட்டியல்

குறிப்புகள்
-----------

மேற்கோள்கள்
-----------

1. ↑  Kirkpatrick, J. Davy (2010). "Discoveries from a Near-Infrared Proper Motion Survey using Multi-Epoch Two Micron All-Sky Survey Data". *The Astrophysical Journal Supplement Series* (Institution of Physics) **190** (1): 100–146. doi:10.1088/0067-0049/190/1/100. Bibcode: 2010ApJS..190..100K.
**மைதா** ஒரு இறுதியாக அரைக்கப்பட்டு சுத்திகரிக்கப்பட்ட கோதுமை (தென்னிந்தியாவில் மரவள்ளிக் கிழங்கு) மாவு ஆகும். இந்திய துரித உணவு வகைகளிலும், பேஸ்ட்ரிகள் மற்றும் ரொட்டி போன்ற இந்திய அடுமனைப் பொருட்கள் தயாரித்தலிலும், சில நேரங்களில் புரோட்டா மற்றும் நான் போன்ற பாரம்பரிய இந்திய ரொட்டி தயாரிப்பிலும் பயன்படுகிறது. இழைம தவிடுகள் நீக்கப்பட்ட தானியத்தின் வித்தகவிழையம் (மாச்சத்துக்கொண்ட வெள்ளை பகுதி) கொண்டு தயாரிக்கப்படுகிறது. ஆரம்பத்தில் மஞ்சள் நிற மாவாக இருந்தாலும், பென்சோயில் பெராக்சைடு சலவை செய்யப்பட்டு வெள்ளை நிறமாக மாறுகிறது. இந்த பென்சோயில் பெராக்சைடு சீனா, ஐரோப்பிய ஒன்றியம், (பிரிட்டன் உட்பட,) நாடுகளில் தடை செய்யப்பட்டுள்ளது குறிப்பிடத்தக்கது. மேலும் அலொட்சான் மூலம் மென்மையாக்கப்படுவதால் விலங்குகள் மற்றும் மற்ற இனங்கள் கணையத்தில் உள்ள பீட்டா செல்கள் அழிக்க அழைக்கப்பட்டு, நீரிழிவு நோய் பாதிக்க காரணமாக அமைகிறது. பெரும்பாலும் மைதாவைவிட தவிடு என அறியப்படும் பழுப்பு வெளித் தோலுடன் அரைக்கப்பட்ட கோதுமை மாவுதான் அதிக நார்ச்சத்துக் கொண்டு ஆரோக்கியமானதாக கருதப்படுகிறது.

மைதா மத்திய ஆசிய மற்றும் தென்கிழக்கு ஆசியவில் உணவாகப் பயன்படுத்தப்படுகிறது. இது இந்தியாவில் சுவரொட்டிகள் ஒட்டுவதற்கான பசையாகவும் பயன்படுத்தப்படுகிறது. தென்னிந்தியாவில், கோதுமை அதிகமில்லாததால் மரவள்ளிக்கிழங்கிலிருந்து மைதா மாவு, ரவை, சேமியா, ஜவ்வரிசி முதலியன தயாரிக்கப்படுகிறது. சேலம், தர்மபுரி பகுதிகள் "ஜவ்வரிசி" உற்பத்திக்கு பெயர்போனவை,
அமெரிக்காவில் கிடைக்கும் பேஸ்ட்ரி மாவு மைதாவிற்கு மாற்றாக பயன்படுத்தலாம்.

மேற்கோள்கள்
-----------

1. 1 2  ChinaDaily. China bans two food additives in flour.
2. ↑  "Flour Advisory Bureau. FAQ." இம் மூலத்தில் இருந்து 2011-10-08 அன்று. பரணிடப்பட்டது.. .
3. ↑  "www.maidaflour.com" இம் மூலத்தில் இருந்து 2021-01-24 அன்று. பரணிடப்பட்டது.. .
Waterfall in மேகாலயா, இந்தியாவார்ப்புரு:SHORTDESC:Waterfall in மேகாலயா, இந்தியா
**இலாங்சியாங்கு அருவி** (*Langshiang Falls*) இந்திய மாநிலமான மேகாலயாவில் மேற்கு காசி மலை மாவட்டத்தில், நாங்சுடோயினிலிருந்து 24 கிலோமீட்டர் (15 மைல்) தொலைவில் உள்ள சங்ரியாங்கு கிராமத்திற்கு அருகில் அமைந்துள்ளது. மவ்போன் கிராமத்திலிருந்தும் இலாங்சியாங் அருவியைக் காணலாம்.

நீர்வீழ்ச்சியின் மொத்த உயரம் பொதுவாக 337 மீட்டர்கள் (1,106 அடி) என்று குறிப்பிடப்படுகிறது. இருப்பினும், இவ்வுயரம் உறுதிப்படுத்தப்பட வேண்டும். உயரம் சரியாக இருப்பதாகக் கருதினால், இது இந்தியாவின் 3 ஆவது உயரமான நீர்வீழ்ச்சியாகும்.

நாங்சுடோயினிலிருந்து 24-25 கிமீ தொலைவில் உள்ள இலாங்சியாங், சங்ரியாங்கு கிராமத்திலிருந்து சுமார் 30 நிமிட நடைப்பயணத்தில் உள்ளது. மைட்டி கின்சி நதி பிரிந்து ஆசியாவின் 2ஆவது பெரிய நதி தீவாக உருவான பிறகு இலாங்சாங்கு (லாங்சியாங்) பகுதியின் மேல்புறத்தில் சந்திக்கிறது. நதி ஒரு பள்ளத்தாக்கு வழியாக சென்று 'வேய் சிபி' என்று அழைக்கப்படும் ஒரு குளத்தை உருவாக்குகிறது. இக்குளம் மாபெரும் ஒரு பாறையால் சூழப்பட்டுள்ளது. நதி பின்னர் ஓர் ஆழமான பள்ளத்தாக்கிற்குத் திருப்பி, மேகாலயா மாநிலத்தின் மிக உயரமான மற்றும் பெரிய நீர்வீழ்ச்சிகளில் ஒன்றாக இலாங்சியாங்கு நீர்வீழ்ச்சியாக உருவாகிறது. இது சைத் உர்-நார்' என்றும் பிரபலமாக அறியப்படுகிறது. மாவ்போன் கிராமம் உள்ளிட்ட குக்கிராமங்களையும், அருகில் மற்றும் சுற்றியுள்ள பச்சை புல்வெளி மலைகளையும் உள்ளடக்கி சிறந்து பரந்த பார்வைக் காட்சிகளில் ஒன்றை வழங்குகிறது. இலாங்சோங்கில் வெய் சிபைக்கு அருகில் 'சையத் சோங்கு' அருவி மற்றும் 'வெய் சிபை' அருவி எனப்படும் இரண்டு அருவிகள் உள்ளன. நதி கீழ்நோக்கிப் பாய்வதால் ஆழமான பள்ளத்தாக்கு வழியாகச் செல்கிறது. வளர்ச்சி மற்றும் சுற்றுலாவை மேம்படுத்துதல் போன்ற இரண்டாம் நிலை நன்மைகளை கணிசமாக மேம்படுத்தும் புதிய திட்டங்கள் தீட்டப்பட்டு வருகின்றன.

மேலும் காண்க
------------

* இந்திய அருவிகளின் பட்டியல்

மேற்கோள்கள்
-----------

1. ↑  "Langshiang Falls". india9.. பார்த்த நாள்: 2010-06-20.
2. ↑  "Langshiang Falls". World Waterfalls Database இம் மூலத்தில் இருந்து 2010-12-01 அன்று. பரணிடப்பட்டது... பார்த்த நாள்: 2010-06-20.
3. ↑  "Showing all Waterfalls in India". World Waterfalls Database.. பார்த்த நாள்: 2010-06-20. 
[*தொடர்பிழந்த இணைப்பு*]
தமிழில் எழுந்த சிற்றிலக்கியங்கள் 96 வகைகளுள் பிரபந்தம் ஒரு வகையாகும். **அழகரந்தாதி**, அட்டப்பிரபந்தங்களில் ஒன்றாகும்.

இயற்றியவர்
----------

இதனை இயற்றியவர் பிள்ளைப் பெருமாள் ஐயங்கார் ஆவார். இவர் அரங்கனையன்றிப் பிற தெய்வங்களைத் தொழாதவர். இவர் தம் நூல்களில் திருமாலை பரம்பொருள் என்றும், மற்ற தெய்வங்கள் கரும வசப்பட்ட சீவர்கள் என்றும் வலியுறுத்துகிறார்.

அட்டப்பிரபந்தம்
---------------

அட்டப்பிரபந்தம் என வழங்கப்படும் திருவரங்கந்தாதி, திருவேங்கடத்தந்தாதி, திருவேங்கடமாலை, நூற்றெட்டுத் திருப்பதி அந்தாதி, அழகர் அந்தாதி, திருவரங்கத்து மாலை, திருவரங்கக் கலம்பகம், சீரங்கநாயகரூசல் ஆகியன இவரால் இயற்றப்பட்டனவாகும்.

அமைப்பு
-------

அந்தாதித் தொடையால் பாடப்பெற்ற இப்பிரபந்தம் தோத்திரம் போன்றது. இந்நூலில் உள்ள கலித்துறைகள் யாவும் பெரும்பாலும் திரிபு என்னும் சொல்லணியையும், சிறுபான்மை யமகம் என்னும் சொல்லணியையும் கொண்டவை. திரிபாவது-ஒவ்வோர் அடியிலும் முதல் எழுத்து மட்டும் வேறுபட்டிருக்க, இரண்டு முதலிய பல எழுத்துக்கள் ஒன்று நின்று பொருள் வேறுபடுவது. யமகமாவது-பல அடிகளிலேனும், ஓரடியில் பல இடங்களிலேனும் வந்த பத்துத் தொடர்களே மீண்டும் வந்து பொருள் வேறுபடுவது. இதனை தமிழில் மடக்கு என்பர். 

இந்நூலிலிருந்து ஒரு பாடல்- பொருளுடன்:

"மு**துவிருந் தா**வனத் தானிரை மேய்த்தவர் முன்விதுரன்  

பு**துவிருந் தா**னவர் மாலலங் காரர் பொலங்கழலாம்  

ம**துவிருந் தா**மரைக் காளா யிரார்க்கு மதிநுட்ப நூல்  

எ**துவிருந் தா**லு மதனால் வ்டாவிங் கிருவினையே." (பாடல் எண்.48)

பொருள் : பழமையான பிருந்தாவனத்திலே பசுக் கூட்டங்களை மேய்த்தவரும், முன்னர் விதுரனுக்கு அதிசயித்தக்க விருந்தினருமாகிய பெருமையுடைய அழகரது அழகிய திருவடிகளாகிய தேன் கொண்ட பெரிய தாமரை மலர்களுக்கு அடிமைப்பட்டு இராதவர்களுக்கு, நுண்ணறிவை உண்டாக்குகின்ற சாத்திரங்களில் எது பயின்று தேறப்பட்டிருந்தாலும், அச்சாத்திரத் தேர்ச்சி மாத்திரத்தால் இவ்வுலகில் இருவகைவினைகளும் நீங்கமாட்டா.

மேற்கோள்கள்
-----------

1. ↑  பதிப்பு: வேங்கடாசல முதலியார் பதிப்பில் உள்ளபடி, புஷ்பரத செட்டியாரால், கலாரதனாகரம் என்னும் அச்சகத்தில் விபவ ஆண்டு புரட்டாசி மாதம் பதிப்பிக்கப்பட்டிள்ளது.
2. 1 2 3   பதிப்பாசிரியர் மணி.மாறன், அழகரந்தாதி, தஞ்சாவூர் மகாராஜா சரபோஜியின் சரசுவதி மகால் நூலகம் மற்றும் ஆய்வு மையம், தஞ்சாவூர், 2012

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**அழகரந்தாதி**
**பாபா மோகன் ராமா** ஒரு இந்து நாட்டுப்புறத் தெய்வம் ஆவார். தனது பக்தர்களால் துவாபர யுகத்தில் தோன்றிய கிருஷ்ணரின் அவதாரமாக நம்பப்படுகிறார்.

உருவப்படம்
----------

இவரது உருவப்படம் பகுதிவாரியாக மாறுபடுகிறது. ஆனால், இவர் தனது தலையைச்சுற்றி மயிலிறகுடன் கூடிய தங்க வளையத்தை தனது நீண்ட கூந்தலை கட்டும் விதத்தில் அணிந்திருந்ததாக கூறப்படுகிறது. இவரது முகம் கிருஷ்ணரைப் பிரதிபலிப்பது போல நிலவின் ஒளியுடன் விளங்கியதாகவும், மேலும் இவர் பவளம் மற்றும் ருத்ராட்ச மாலையை அணிந்திருந்ததாகவும் நம்பப்படுகிறது.
சேஷாவின் அவதாரமாக நம்பப்படும் நீலக்குதிரையில் ஏறியபடி காட்சி தருகிறார். சாதாரண பிராமணரைப் போன்ற உடையில் தோன்றும் பாபா மோகன் ராமா, மரத்தால் ஆன காலணிகளை அணிந்திருப்பதாகவும் பிரம்மலோகத்தில் இருந்து இவர் பெற்ற சிம்மாசனத்தில் அமர்ந்திருப்பதாகவும் காட்சிப்படுத்தப்படுகிறார்.

பெயர் விளக்கம்
--------------

இவரது பெயரான பாபா ராமா மோகன் என்பது சிவன், கிருஷ்ணன் மற்றும் இராமனின் பெயர்களின் கூட்டாக உருவாக்கப்பட்டுள்ளது. முப்பெரும் கடவுளர்களின் அம்சமாக இவரது பக்தர்களால் வணங்கப்படுகிறார். படைத்தல், காத்தல், அழித்தல் ஆகிய முப்பெருந் தொழிலை மேற்கொள்ளும் கடவுளாகவும் நம்பப்படுகிறார். இவருக்கு அதிசயிக்கத்தக்க ஆற்றல்கள் உள்ளதாகவும் இவரது தவம் உலக நன்மையை முன்னிட்டதாகவும் உள்ளது என்பது நம்பிக்கை. மேலும், இவர் குருவாக இருந்து உலக உயிர்களுக்கு மோட்சம் அடையும் வழியைக் கற்பிப்பதாகவும் கருதப்படுகிறது.பிராமண குருக்களின் வழித்தோன்றலாக இவர் கருதப்படுகிறார்.

வழிபாடு
-------

பாபா மோகன் ராமாவின் குகை பிவாடியில் உள்ள காளி கோலி மலையில் உள்ளது, அங்கு அவரது அகண்ட ஜோதி என்னும் எப்போதும் எரியும் நெருப்பு உள்ளது.தோஜ் மற்றும் செமை தோஜ் எனப்படும் ஆறு மாத திருவிழா காலங்களில் பக்தர்கள் அதிக அளவில் வருகிறார்கள். பக்தர்கள் அவருடைய அகண்ட ஜோதிக்கு நெய்யைக் காணிக்கையாக வழங்குகிறார்கள், இது அவர்களின் பிரச்சனைகளை நீக்குவதாக நம்பப்படுகிறது.
புராணத்தின் படி, இந்த ஆலயம் அற்புதங்கள் மற்றும் தெய்வீக சக்திகளால் சூழப்பட்டுள்ளது. கோயில் தரையைத் துடைப்பது, ஏழைகளுக்கு உணவு வழங்குவது, பறவை தீவனங்களுக்கு தண்ணீர் வழங்குவது மற்றும் விலங்குகளுக்கு, குறிப்பாக பசுக்களுக்கு உணவளிப்பது போன்ற எந்தவொரு சேவையும் மக்களுக்கு பயனளிக்கும். கோவிலை சுற்றிலும் மரங்கள் மற்றும் பல்வேறு வகையான பறவைகள் உள்ளன. அவரது முதல் பக்தரான நந்துஜி வாழ்ந்த மிலாக்பூர் கிராமத்தில் அவரது பெயரில் ஒரு கோயிலைக் கட்டும்படி பாபா மோகன் ராமா தனது பக்தர்களுக்குக் கட்டளையிட்டதாகக் கூறப்படுகிறது.

மேற்கோள்கள்
-----------

1. ↑  Krishna, Bal (1999). *Dooj Vrat Baba Mohan Ram*. Alwar: Village Milakhpur. பக். 1to100.
2. 1 2  Tyagi, Manu (2018). *Shani Mahima Granth*. Delhi: Rama Publication. பக். 67. பன்னாட்டுத் தரப்புத்தக எண்:978-81-903707-9-0.
3. 1 2  Bhagat Ji, Guru Deshraj (2016). *Baba Mohan Ram Katha*. Delhi: Baba Mohan Ram. பக். 1–100. பன்னாட்டுத் தரப்புத்தக எண்:978-8-5119-3913-2.
4. ↑  "Bisrakh residents keen to reinstall Ravana idol". *Times of India*. TNN. 11 August 2016.. பார்த்த நாள்: 10 January 2019.
5. ↑  "Ram makes it in Bisrakh temple, amid heavy police guard". *Times of India*. 12 August 2016.. பார்த்த நாள்: 10 January 2019.
**அபிராமி** (About this soundஒலிப்பு (உதவி·தகவல்)) (**திவ்யா கோபிகுமார்**, பிறப்பு: 26 ஜூலை 1983) இந்திய திரைப்பட நடிகையும், தொலைக்காட்சி தொகுப்பாளினியும் ஆவார். இவர் தமிழ், தெலுங்கு கன்னட மற்றும் மலையாள திரைப்படங்களில் நடித்துள்ளார். தமிழ் திரைப்படத்துறையில் வானவில் திரைப்படத்தின் மூலமாக அறிமுகம் ஆனார்.

வாழ்க்கைக் குறிப்பு
-------------------

இவர், புகழ்பெற்ற மலையாள எழுத்தாளரான பவனனின் பேரனான *ராகுல் பவனன்* என்பவரை, 2009 திசம்பர் 27 அன்று திருமணம் செய்து கொண்டார். இவர்களது திருமணத்திற்கு திரைப்படத்துறையில் இருந்து யாரும் அழைக்கப்படாமல் மிகவும் எளிமையான முறையில் பெங்களூரில் நடந்தது. ஒரே பள்ளியில் படித்த இவர்கள் , பதினைந்து ஆண்டுகளாக காதலித்து வந்தவர்கள் என்பது குறிப்பிடத்தக்கது.

பங்களிப்புகள்
-------------

வானவில், மிடில் கிளாஸ் மாதவன், தோஸ்த், சமுத்திரம், சார்லி சாப்ளின், கார்மேகம், சமஸ்தானம், விருமாண்டி ஆகிய தமிழ் படங்களில் நடித்துள்ளார். மேலும் பன்னிரண்டு இதர மொழித்திரைப்படங்களிலும் நடித்துள்ளார். இவர் புதுயுகம் தொலைக்காட்சியில் ரிஷிமூலம் எனும் தொடரின் தொகுப்பாளராகப் பணியாற்றினார்.

நடித்த திரைப்படங்கள்
--------------------

### தமிழ்த் திரைப்படங்கள்

2019 || *சார்லி சாப்லின்- 2* || மைதிலி ராமகிருஷ்ணன் ||

2021 || *மாறா* || செல்வி ||

2021 || *சுல்தான்* || அன்னலெட்சுமி ||

சான்றுகளும் மேற்கோள்களும்
-------------------------

1. ↑  "அபிராமியுடன் ஒரு பேட்டி". thehindu.com. 2003-05-14 இம் மூலத்தில் இருந்து 2016-01-24 அன்று. பரணிடப்பட்டது... பார்த்த நாள்: 2015-06-02.
2. ↑  டைம்ஸ் ஆப் இந்தியாவுடனான அபிராமியின் பேட்டி (ஆங்கிலத்தில்)
3. ↑  
"വിവാഹം ആരെയും അറിയിക്കാതെ...". Mangalam.com. 2014-03-10.. பார்த்த நாள்: 2015-06-02.

வெளி இணைப்புகள்
---------------

* ஐ.எம்.டி.பி இணையத்தளத்தில் Abhirami

| ஆண்டு | திரைப்படம் | கதாப்பாத்திரம் | குறிப்புகள் 
 |
| --- | --- | --- | --- |
| 2001 | *வானவில்* | பிரியா |  |
| *மிடில் கிளாஸ் மாதவன்* | அபிராமி |  |
| *தோஸ்த்* | அனாமிகா |  |
| *சமுத்திரம்* | இலட்சுமி |  |
| *சார்லி சாப்ளின்* | மைதிலி ராமகிருஷ்ணன் |  |
| 2002 | *கார்மேகம்* | அபிராமி |  |
| *சமஸ்தானம்* | ஆயிசா |  |
| 2004 | *விருமாண்டி* | அண்ணலட்சுமி |  |
| 2015 | *36 வயதினிலே* | சுசன் |  |
|
|
|
**பரகல் கான்** ( Paragal Khan) 15 ஆம் நூற்றாண்டின் பிற்பகுதியிலும் 16 ஆம் நூற்றாண்டின் முற்பகுதியிலும் வங்காள சுல்தானகத்தில் நிர்வாகி மற்றும் இராணுவத் தளபதியாகப் பணியாற்றியவர் ஆவார். இவர் அலாவுதீன் ஹுசைன் ஷாவின் இராணுவத் தளபதியாக பணியாற்றினார்.

ஆரம்ப கால வாழ்க்கை
------------------

பரகல் கான் வங்காள சுல்தானின் கீழ் இராணுவத் தளபதிகளாக பணியாற்றிய முஸ்லிம் பிரபுக்களின் குடும்பத்தில் பிறந்தார். இவர்கள் குடும்பம் பல தலைமுறைகளாக சிட்டகொங் பகுதியில் வசித்து வந்தனர். இவரது தந்தை ரஸ்தி கான், உருக்னுதீன் பர்பக் ஷாவின் கீழ் சிட்டகொங்கின் இராணுவத் தளபதியாக இருந்தார். .

தொழில்
------

அலாவுதீன் உசேன் ஷா சிட்டகொங்கைக் கைப்பற்றிய பிறகு, பரகல் கானை லஷ்கர் என்ற பட்டத்துடன் தளபதியாக்கினார். கான் வங்காள சுல்தானகத்தின் ஆட்சியாளரான ஷாவிடமிருந்து பெரும் நில மானியங்களைப் பெற்றார். 

பலகல் கான் சிட்டகொங் மாவட்டத்தில் உள்ள சோர்வர்கஞ்சில் வசித்து வந்தார். கி.பி.1512-1516 ஆம் ஆண்டு வங்காள சுல்தானகத்திற்கும்-மராக் யூ இராச்சியத்திற்கும் ஏற்பட்ட போருக்குப் பிறகு, இவர் சிட்டகொங் பிராந்தியத்தின் ஆளுநராக நியமிக்கப்பட்டார். இவர் தனது அரசவைக் கவிஞரான கவிந்திர பரமேசுவர் உட்பட பல கவிஞர்களை ஆதரித்தார். மகாபாரதத்தின் முதல் வங்காளப் பதிப்பான கவிந்திர மகாபாரதத்தை எழுதுவதற்கு இவர் ஆதரவளித்தார். பரகல்பூர் கிராமம் இவரது பெயரால் அழைக்கப்பட்டது. மேலும் இது இவரது சந்ததியினரின் தாயகம் என்றும் நம்பப்படுகிறது. கிராமத்தில் வசிப்பவர்கள் பரகல் திகி என்ற நீர்த்தேக்கத்தின் தண்ணீரைப் பயன்படுத்துகிறார்கள்.  இவரது மகன் நுஸ்ரத் கான் (சுட்டி கான் என்றும் அழைக்கப்படுகிறார்) தனது தந்தையைப் போலவே கவிஞர்களை ஆதரித்தார்.

மேற்கோள்கள்
-----------


1. ↑  Rahman, Mahmudur. *The Political History of Muslim Bengal: An Unfinished Battle of Faith*. .
2. ↑  Sengupta, Nitish K. (2011) (in en). *Land of Two Rivers: A History of Bengal from the Mahabharata to Mujib*. Penguin Books India. பன்னாட்டுத் தரப்புத்தக எண்:978-0-14-341678-4.. பார்த்த நாள்: 14 May 2020.
3. ↑  Datta, Amaresh (1987) (in en). *Encyclopaedia of Indian Literature: A-Devo*. Sahitya Akademi. பன்னாட்டுத் தரப்புத்தக எண்:978-81-260-1803-1. .
4. ↑  Sarkar, Benoy Kumar (1985) (in en). *The Positive Background of Hindu Sociology: Introduction to Hindu Positivism*. Motilal Banarsidass Publishe. பன்னாட்டுத் தரப்புத்தக எண்:978-81-208-2664-9. .
Waterfall in சார்க்கண்டு, இந்தியாவார்ப்புரு:SHORTDESC:Waterfall in சார்க்கண்டு, இந்தியா
**தசம் அருவி**(*Dassam Falls*), இந்தியாவின் சார்க்கண்டு மாநிலத்தில் ராஞ்சி மாவட்டத்தில் புண்டு காவல் நிலையத்தின் தைமாரா கிராமத்திற்கு அருகில் அமைந்துள்ள அருவியாகும்.

பெயர்க்காரணம்
-------------

தசம் என்பது **த:சாங்** என்ற வார்த்தையின் திரிந்த வடிவமாகும், இதற்கு முண்டாரி மொழியில் நீரை ஊற்றும் செயல் என்று அர்த்தமாகும். **த** என்றால் நீர், **சாங்** என்றால் ஊற்றுதல் அல்லது அளத்தல் என்று பொருள். யாரோ நீரை ஊற்றுவது போல அருவியும் உள்ளதால் **த:சாங்** என்றழைக்கப்பட்டது, காலப்போக்கில் தசம் என்று மாறிவிட்டது.

அமைவிடம்
--------

தசம் அருவி
தசம் அருவி காஞ்சி ஆற்றின் குறுக்கே இயற்கையாகவே அமைந்துள்ள அலையலையாக விழுந்தோடும் அருவியாகும், இது சுவர்ணரேகா ஆற்றின் துணை ஆறு ஆகும். இந்த அருவியில் தண்ணீர் 44 மீட்டர் (144 அடி) உயரத்தில் இருந்து விழுகிறது. அருவியில் நீர் விழும் சத்தம் இந்தப்பகுதி முழுவதுமே எதிரொலிக்கிறது.ராஞ்சியின் உயரமான நிலற்பரப்பில் அமைந்த்துள்ள தசம் அருவி, இந்தப்பகுதியில் விழும் செங்குத்தான அருவிகளில் ஒன்றாகும்.

ஆற்றின் புத்துணர்வான வேக ஓட்டத்தினால் ஏற்படும் சரிவான இடைவெளிக்கு(*Knick Point*), தசம் அருவி ஒரு சிறந்த உதாரணமாகும். ஆற்றின் கொந்தளிப்பான புத்துணர்வான ஓட்டத்தினால் மண்ணரிப்பு ஏற்பட்டு, ஆற்றின் நீண்ட நெடிய சமதள ஓட்டத்தில் சரிவான இடைவெளி(*Knick Point*) ஏற்படுகிறது. இந்த சரிவான இடைவெளி நீரை செங்குத்தாக விழ வைக்கிறது, இதனால் அருவி உருவாகிறது.

தசம் அருவியின் தண்ணீர் மிகவும் சுத்தமானதும் மற்றும் தெளிவானதுமாகும். இதனால் இயற்கையாகவே சுற்றுலாப்பயணிகளை குளிப்பதற்கும் நீந்துவதற்கும் ஈர்க்க கூடிய இடமாக உள்ளது, ஆனால் அருவியிலிருந்து மின்சாரம் உற்பத்தி செய்யப்படுவதால் குளிக்கக்கூடாது என சுற்றுலாப்பயணிகள் எச்சரிக்கப்படுகிறார்கள். தசம் அருவியில் மூழ்கி இறந்த சம்பவங்கள் நிறைய நடந்துள்ளன. 2001 மற்றும் 2006 ஆண்டுகளுக்கு இடைப்பட்ட காலத்தில் 9 பேர் இறந்துள்ளனர்.

போக்குவரத்து
------------

ராஞ்சியிலிருந்து 40 கிலோமீட்டர் (25 மைல்) தொலைவில், தேசிய நெடுஞ்சாலை 33 அல்லது ராஞ்சி-ஜாம்ஷெட்பூர் நெடுஞ்சாலையில் உள்ளது .

இதையும் காண்க
-------------

* இந்திய அருவிகளின் பட்டியல்
* விக்கிச்செலவில் செலவு வழிகாட்டி: ராஞ்சி

மேற்கோள்கள்
-----------

1. ↑  "Dassam Falls". Ranchi district administration இம் மூலத்தில் இருந்து 2010-01-24 அன்று. பரணிடப்பட்டது.. .
2. ↑  "Dassam Falls". must see India இம் மூலத்தில் இருந்து 24 June 2015 அன்று. பரணிடப்பட்டது.. .
3. ↑  "Dassam Falls". mapsofindia இம் மூலத்தில் இருந்து 2011-06-22 அன்று. பரணிடப்பட்டது.. .
4. ↑  Bharatdwaj, K. (2006). *Physical Geography: Hydrosphere By K. Bharatdwaj*. பன்னாட்டுத் தரப்புத்தக எண்:9788183561679.. பார்த்த நாள்: 2010-04-20.
5. ↑  A.Z.Bukhari (2005). *Encyclopedia of nature of geography*. பன்னாட்டுத் தரப்புத்தக எண்:9788126124435.. பார்த்த நாள்: 2010-07-11. 
[*தொடர்பிழந்த இணைப்பு*]
6. ↑  "Four drown at Dassam". Calcutta, India: The Telegraph, 21 March 2010. 2010-03-21. .
7. ↑  "Danger warning at tourist hotspots - Death at Dasham Falls spurs statement". Calcutta, India: The Telegraph, 30 December 2006. 2006-12-30. .
**ஜோசப் எட்வர்டு ஸ்ட்ரிக்லேண்டு** (*Joseph Edward Strickland*) (பிறப்பு:31 அக்டோபர் 1958) ஐக்கிய அமெரிக்காவின் டெக்சஸ் மாநிலத்தின் கத்தோலிக்க திருச்சபையின் டெய்லர் மறை மாவட்டத்தின் ஆயராக 28 நவம்பர் 2012 முதல் 11 நவம்பர் 2023 முடிய பணியாற்றியவர். இவர் போப்பாண்டவர் போப் பிரான்சின் கொள்கைகளுக்கு எதிராக பேசியதால், 2023ல் கத்தோலிக்க திருச்சபையிலிருந்து விலக்கப்பட்டார். மேலும் இவரது ஆயர் பட்டம் பறிக்கப்பட்டது.

டெய்லர் மறைமாவட்ட ஆயர் பதவியில்
-------------------------------

ஜோசப் ஸ்ட்ரிக்லேண்டு அமெரிக்காவின் டெக்சஸ் மாநில டெய்லர் மறைமாவட்ட ஆயராக 29 செப்டம்பர் 2012 அன்று திருத்தந்தை பதினைந்தாம் பெனடிக்டால் ஆயராக நியமிக்கப்பட்டார்.

### பதவி நீக்கம்

சமீப காலமாக கத்தோலிக்க கிறித்துவ சபையில் தற்போதைய தலைமுறையினருக்கு ஏற்றவாறு, கருக்கலைப்பு, தன்பாலின திருமணம், மூன்றாம் பாலினத்தவர்களுக்கு ஞானஸ்நானம் செய்விப்பது போன்றவை குறித்து பல சட்ட திட்டங்களை மாற்ற போப் பிரான்சிஸ் முடிவெடுத்தார். வாடிகனின் இந்த முயற்சிகளுக்கு ஆதரவும், எதிர்ப்பும் கிளம்பியது..ஆயர் ஜோசப் ஸ்ட்ரிக்லேண்டு, போப் பிரான்சிஸ் எடுக்கும் முடிவுகளுக்கு எதிராக கருத்துக்களை கூறி வந்தார். ஆண்'மற்றும் பெண் ஆகிய இருவருக்கிடையே மட்டுமே ஏற்பட வேண்டிய திருமண பந்தத்தை சீர்குலைக்கும் விதமாகவும், கடவுள் கொடுக்கும் அடையாளங்களை சிதைக்கும் விதமாகவும், மாற்ற முடியாதவற்றை மாற்ற முயற்சிகள் நடைபெறுவதாகவும் ஆயர் ஜோசப் ஸ்ட்ரிக்லேண்டு தெரிவித்திருந்தார். இதையடுத்து வாடிகன் விசாரணைகளை நடத்தி, அவரை பதவி விலக வலியுறுத்தியது. ஆனால், இதற்கு உடன்பட ஜோசப் ஸ்ட்ரிக்லேண்டு மறுத்து விட்டார். இதனை தொடர்ந்து, போப் பிரான்சிஸ், ஆயர் ஜோசப் ஸ்ட்ரிக்லேண்டுவை பதவியிலிருந்து 11 நவம்பர் 2023 அன்று நீக்கி உள்ளார். அவரது நடவடிக்கைகள் குறித்து நடத்தப்பட்ட விசாரணையின் விளைவாக, ஆற்றி வந்த பணிகளிலிருந்து முழுவதுமாக ஜோசப் விடுவிக்கப்பட்டுள்ளார் என வாடிகன் அறிக்கை வெளியிட்டுள்ளது.
.

ஆதார நூல்
---------

* Strickland, Joseph (2020). *Light and Leaven: The Challenge of the Laity in the Twenty-First Century*. Catholic Answers. பன்னாட்டுத் தரப்புத்தக எண்:978-1-68357-183-4.

மேற்கோள்கள்
-----------

1. ↑  "RINUNCE E NOMINE, 29.09.2012". Holy See Press Office இம் மூலத்தில் இருந்து 21 April 2013 அன்று. பரணிடப்பட்டது... பார்த்த நாள்: 5 October 2012.
2. ↑  Pope Francis fires Texan bishop after criticism of reforms
3. ↑  Vatican dismisses conservative Texas bishop who criticized Pope Francis
4. ↑  Mares, Courtney (November 11, 2023). "Pope Francis Relieves Bishop Strickland of His Duties in Diocese of Tyler" (in en). .
5. ↑  "Pope removes Texas bishop who's been a frequent Francis critic" (in en). November 11, 2023. .
6. ↑  Pullella, Philip (November 11, 2023). "In very rare move, Pope dismisses conservative US bishop Strickland". .

வெளி இணைப்புகள்
---------------


விக்கிமேற்கோள் பகுதியில், இது தொடர்புடையவைகளைக் காண்க: ***ஜோசப் ஸ்ட்ரிக்லேண்டு***

விக்கிமீடியா பொதுவகத்தில்,  
 ***ஜோசப் ஸ்ட்ரிக்லேண்டு***   
என்பதின் ஊடகங்கள் உள்ளன. 

* Roman Catholic Diocese of Tyler
இராசா மன்சூர் அகமது
**இராசா மன்சூர் அகமது** ( Raja Manzoor Ahmad) இந்தியாவைச் சேர்ந்த ஓர் அரசியல்வாதியாவார். இராசா மன்சூர் அகமது கான் என்ற பெயராலும் இவர் அறியப்படுகிறார். சம்மு காசுமீரின் குப்வாரா மாவட்டத்திலுள்ள கர்னா தொகுதியிலிருந்து சம்மு மற்றும் காசுமீர் மாநிலத்தின் சட்டமன்ற உறுப்பினராக பணியாற்றினார்.  மக்கள் சனநாயகக் கட்சியின் உறுப்பினராக இவர் சம்மு காசுமீர் அரசியலில் ஈடுபட்டார். 2014ஆம் ஆண்டு நடைபெற்ற பொதுச் சட்டமன்றத் தேர்தலில் இவர் அதிக வாக்கு வித்தியாசத்தில் வெற்றி பெற்றார். அரசியலில் குதிக்கும் முன் குப்வாரா மாவட்ட நீதிமன்றத்தில் அரசு வழக்கறிஞராக பணியாற்றினார். கர்னாவில் வசிக்கும் மக்களின் பயணத்தை எளிதாக்குவதற்காக தாங்தார் குப்வாரா நெடுஞ்சாலையில் சாதனா சுரங்கப்பாதை அமைப்பதற்கான பிரச்சாரத்தை முன்னின்று நடத்தினார். 2020 ஆம் ஆண்டு சனவரி மாதம் 9 ஆம் தேதியன்று மக்கள் குடியரசுக் கட்சியில் இருந்து வெளியேற்றப்பட்டார். சம்மு மற்றும் காசுமீர் அப்னி கட்சியின் நிறுவன உறுப்பினராகவும் தற்போது குப்வாரா மாவட்டத்தின் மாவட்ட தலைவராகவும் பணியாற்றுகிறார்.

மேற்கோள்கள்
-----------

1. ↑  "Teetwal, Keran developed under Border Tourism". 12 May 2017. .
**பறக்கும் கார்** *(Flying car)* என்பது தனிப்பட்ட ஒரு வகையான விமான வாகனமாகும். சாலையில் செல்லக்கூடிய விமானம் என்றும் இதை கூறலாம். தரை மற்றும் காற்று இரண்டு பாதைகளிலும் போக்குவரத்து வசதியை இவ்வாகனம் வழங்குகிறது. "பறக்கும் கார்" என்ற சொல் சில நேரங்களில் மிதவை வானூர்தியையும் குறிக்கப் பயன்படுத்தப்படுகிறது.

20 ஆம் நூற்றாண்டின் முற்பகுதியில் இருந்து பல மூல முன்மாதிரிகள் கட்டப்பட்டு வருகின்றன. நிலைத்த இறக்கை வானூர்தி போன்ற பல்வேறு விமான தொழில்நுட்பங்கள் இதற்காகப் பயன்படுத்தப்பட்டும் வருகின்றன. சில வாகனங்கள் உண்மையான செங்குத்து புறப்பாடு மற்றும் தரையிறக்கச் செயல்திறனை கொண்டவையாக உள்ளன. 2021 ஆம் ஆண்டை இலக்காகக் கொண்டு சாலையிலும் பயணிக்கக்கூடிய முதல் பறக்கும் காரை பிஏஎல்-வி என்ற டச்சு நிறுவனம் உற்பத்தி செய்யும் பணியில் முழு மூச்சாக ஈடுபட்டு வருகிறது.

பறக்கும் கார்களின் தோற்றம் பெரும்பாலும் எதிர்காலவியலாளர்களால் முன் கணிக்கப்பட்டு வருகின்றன. அவர்களின் முயற்சிகள் எதிர்பார்க்கும் முறையில் உற்பத்தியை எட்ட முடியாமல் போனதால், "எனது பறக்கும் கார் எங்கே?" என்ற ஒரு நகைச் சொற்றொடர் உருவாகிவிட்டது. கற்பனை மற்றும் அறிவியல் புனைகதைகளில் பறக்கும் கார்கள் பிரபலமான கருப்பொருளாக வலம்வருகின்றன.

தொடக்ககால முயற்சிகள்
--------------------

1926 ஆம் ஆண்டு என்றி ஃபோர்டு ஒரு சோதனை ஒற்றை இருக்கை விமானத்தை முன்மொழிந்தார். தொலைதூர பறக்கும் முயற்சியில் விமானம் விபத்துக்குள்ளானதால் இரண்டு ஆண்டுகளுக்குப் பின்னர் அத்திட்டம் கைவிடப்பட்டது. விமானியும் இவ்விபத்தில் உயிரிழந்தார்.  இதுவோர் பறக்கும் கார் அல்ல என்றாலும் அது அந்த நேரத்தில் பத்திரிகையாளர்களின் கவனத்தை ஈர்த்தது. மலிவு விலையில் உற்பத்தி செய்யப்பட்ட ஒரு விமான தயாரிப்பாக இது இருக்கும் என்று கருதப்பட்டு இந்நிகழ்வு பொதுமக்களை உற்சாகப்படுத்தியது. தானியங்கி ஊர்திகள் போலவே இவையும் தயாரிக்கப்படும், சந்தைப்படுத்தப்படும், விற்கப்படும் மற்றும் பராமரிக்கப்படும் என்று மக்கள் கருதினார்கள். இந்த விமானம் எதிர்காலத்தில் அந்தக் கால ஃபோர்டு நிறுவனத்தின் வாகன மாதிரி டி போலவே பொதுவானதாகிவிடும் என்றும் நம்பினார்கள்.

1940 ஆம் ஆண்டு என்றி ஃபோர்டு பிரபலமாக கணித்தார்: "எனது வார்த்தையைக் குறித்துக் கொள்ளுங்கள்". ஒரு கூட்டு விமானம் மற்றும் மோட்டார் கார் ஒன்று விரைவில் வருகிறது. நீங்கள் சிரிக்கலாம், ஆனால் அது வரும்." என்று 1940 ஆம் ஆண்டு என்றி ஃபோர்டு பிரபலமாக கணித்துக் கூறினார்.

மேற்கோள்கள்
-----------

1. 1 2  *Popular Science:* Looking back at Henry Ford's Flivver: A plane-car for the man of average means, December 2001 பரணிடப்பட்டது 16 நவம்பர் 2007 at the வந்தவழி இயந்திரம்
**சாமுவேல் அரியரத்தினம் சபாபதி** (*Samuel Ariaretnam Sabapathy*, 6 செப்டம்பர் 1898 – 12 பெப்ரவரி 1964 ) இலங்கைத் தமிழ் வழக்கறிஞரும், முதலாவது யாழ்ப்பாண முதல்வரும் ஆவார். இவர் யாழ்ப்பாண நகரசபைத் தலைவராகவும் பதவி வகித்துள்ளார்.

இளமைக்காலம்
-----------

சபாபதி 1898ம் ஆண்டு செப்டெம்பர் 6ம் தேதி பிறந்தார். இவரது தந்தையார் வரணியைச் சேர்ந்த கனகசபைப்பிள்ளை, தாயார் அன்னம்மா. இவரது உடன்பிறந்தாரான எஸ். குலேந்திரன் முன்னாள் யாழ்ப்பாண ஆயர் ஆவார். யாழ் பரி யோவான் கல்லூரியில் கல்வி கற்ற இவர் கல்லூரியின் மாணவர் தலைவராகவும் பணியாற்றினார். விளையாட்டுக்களில் ஆர்வம் கொண்டிருந்த சபாபதி, கல்லூரியின் துடுப்பாட்டக் குழுத் தலைவராக இருந்ததுடன், கால்பந்தாட்டக் குழுவிலும் சேர்ந்து விளையாடினார். சபாபதி தொல்புரத்தைச் சேர்ந்த நாகலிங்கம் என்பவரின் மகளான கனகேஸ்வரியை மணம் புரிந்தார். இவர்களுக்குப் பத்மினி என்னும் மகள் உள்ளார்.

தொழில்
------

சபாபதி தனது கல்வியை முடித்துக்கொண்டு குற்றவியல் சட்டத்தில் சிறப்புத் தகைமை பெற்ற சட்டத்தரணியாக சட்டத்தொழிலில் நுழைந்தார். இவர் யாழ்ப்பாணத்திலேயே பணியாற்றினார். யாழ்ப்பாண நகர சபை உறுப்பினராகத் தெரிவு செய்யப்பட்ட இவர், 1937 தொடக்கம் 1939 வரை நகர சபைத் தலைவராகப் பதவி வகித்தார். 1949ல் யாழ்ப்பாணம் மாநகர சபையாகத் தரமுயர்த்தப்பட்டபோது, சபாபதி அதன் முதல் நகர முதல்வரானார். யாழ்ப்பாணப் பொது நூலகம், சுப்பிரமணியம் பூங்கா, நல மையங்கள்/ மகப்பேற்று மருந்தகங்கள் போன்ற பல வசதிகள் இவர் காலத்தில் உருவாயின. பொது நூலகத்துக்கான அடிக்கல் 1953 மார்ச் 29 அன்று இவரால் நாட்டப்பட்டது.

இறப்பு
------

சபாபதி 1964 பெப்ரவரி 12 ஆம் தேதி தனது 66 ஆவது வயதில் காலமானார்.

மேற்கோள்கள்
-----------

1. 1 2  "Municipal Council jaffna - யாழ் மாநகர சபை" இம் மூலத்தில் இருந்து 1 சூலை 2011 அன்று. பரணிடப்பட்டது... பார்த்த நாள்: 28 செப்டம்பர் 2016.
2. 1 2 3 4 5  Arumugam, S. (1997). *Dictionary of Biography of the Tamils of Ceylon*. பக். 169–170. .
3. ↑  வி. எஸ். துரைராஜா. "Jaffna Library rises from its ruins". Daily News இம் மூலத்தில் இருந்து 5 பெப்ரவரி 2012 அன்று. பரணிடப்பட்டது... பார்த்த நாள்: 28 செப்டம்பர் 2016.
4. ↑  Palakidnar, Ananth (5 டிசம்பர் 2004). "No shoes please". *Sunday Observer* இம் மூலத்தில் இருந்து 2015-02-17 அன்று. பரணிடப்பட்டது.. .
**ஸ்கூவாக்கள்** (ஆங்கிலப் பெயர்: **Skuas**)என்பவை கடற்பறவைகளின் ஒரு குழு ஆகும். இவை இசுடெர்கோராரிடே குடும்பம், இசுடெர்கோராரியசு பேரினத்தின் கீழ் வகைப்படுத்தப்பட்டுள்ளன. மூன்று சிறிய ஸ்கூவாக்கள் அமெரிக்க ஆங்கிலத்தில் ஜேகர்கள் (Jaegers) என்றழைக்கப்படுகின்றன.

இவை மித வெப்ப மற்றும் ஆர்க்டிக் பகுதிகளின் நிலத்தில் கூடு கட்டக் கூடியவை. நீண்ட தூரத்திற்கு இடம்பெயரக்கூடியவ. இவை தென் துருவத்திலும் பார்க்கப்பட்டுள்ளன.

இரு இசுகூவாக்களும் ஒரு இராட்சத பெத்ரலும் ஒரு இறந்த அண்டார்க்டிகா ஃபர் கடல்நாய்க்காகச் சண்டையிடுகின்றன.

உயிரியல் மற்றும் குணங்கள்
-------------------------

நீள வால் ஸ்கூவாவில் (எடை 310 கிராம்) இருந்து பழுப்பு ஸ்கூவா (எடை 1.63 கி.கி.) வரை எடையுள்ள ஸ்கூவாக்கள் உள்ளன. சராசரியாக ஒரு ஸ்கூவாவானது அலகில் இருந்து வால் வரை 56 செ.மீ. நீளமும், விரிந்த இறக்கையின் நீளமானது 121 செ.மீ.ம் இருக்கும். இதன் கூட்டின் அருகே செல்லும் கொன்றுண்ணிகளின் தலையைக் குறிவைத்து இவை ஒரு குண்டைப் போல் விழும். அவற்றை விரட்டும்.

ஒரு இசுகூவா குஞ்சு, முட்டைப் பல்லுடன்

உசாத்துணை
---------

1. ↑  Mark Sabbatini, "Non-human life form seen at Pole", *The Antarctic Sun*, 5 January 2003.
2. ↑  "Scottish Wildlife Trust builds £50,000 loo on Handa". *BBC News*. 12 March 2012. .

வெளி இணைப்புகள்
---------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***ஸ்டெர்கோராரீடே***

விக்கிமீடியா பொதுவகத்தில்,  
 ***ஸ்டெர்கோராரீடே***   
என்பதின் ஊடகங்கள் உள்ளன. 

* "Skua". *பிரித்தானிக்கா கலைக்களஞ்சியம்* (11th) **25**. (1911).
* Skua videos பரணிடப்பட்டது 2016-04-11 at the வந்தவழி இயந்திரம் on the Internet Bird Collection
**திருவார்ப்பு கிருஷ்ணர் கோயில்** (*തിരുവാർപ്പ് ശ്രീകൃഷ്ണസ്വാമി ക്ഷേത്രം*) என்பது இந்தியாவின், கேரளத்தின் கோட்டயம் மாவட்டத்தின் திருவார்ப்பு கிராமத்தில் மீனச்சிலாற்றின் கரையில் அமைந்துள்ள பிரசித்தி பெற்ற ஒரு கிருஷ்ணர் கோயிலாகும். இந்த கிராமத்திற்கு திருவார்ப்பு என்ற பெயர் உண்டாக இந்தக் கோயிலே காரணம் என்று கூறப்படுகிறது. மேலும் திருவார்ப்பின் பிரபலத்திற்கு முக்கிய காரணம் பல நூற்றாண்டுகள் பழமை வாய்ந்த இந்த கிருஷ்ணர் கோயிலாகும். முன்னதாக குன்றம்பள்ளிக்கரை என்றறியப்பட்டிருந்த இந்த பிரதேசம் இந்த கோயிலினால் திருவார்ப்பு ஆயி என மாறியது. இகோயிலின் பராவார தெய்வங்களாக பிள்ளையார், சாஸ்தா, முருகன், நாகதெய்வங்கள், பிரம்மரக்சசன், யக்சி போன்றோரும் உள்ளனர்.

கேரள நாடகாட்டியின் மேடமாதத்தின் விஷுநாளில் ஆறாட்டு விழா கோலாகலமாக நடைபெறும். இதற்கிடையில் வரும் ஐந்தாம் நாளின் புறப்பாடும் அதனுடன் தொடர்புடைய யானையோட்டமும் அதிகம்பீரமாகாக இருக்கும். திருவிதாங்கூர் தேவஸ்தானம் போர்டால் இந்த கோயில் பராமரிக்கபடுகிறது.

தொன்மம்
-------

பாண்டவர்களின் வனவாசத்தின்போது அவர்கள் வழிபட கிருஷ்ணனே தனது சிலை ஒன்றை அவர்களுக்கு அளித்தார். வனவாசம் முடிந்ததும் அட்சயப் பாத்திரத்தையும், இந்த கிருஷ்ணர் சிலையையும் ஆற்றில் விட்டனர்.

பல காலம் கழித்து ஒரு மகான் படகில் கடலில் சென்றபோது அந்தச் சிலையை கண்டறிந்தாராம். அவர் செல்லவேண்டிய திசைக்கு எதிராக காற்றின் போக்கில் சென்ற படகு, மீனச்சிலாற்றின் கரையில் வந்து நின்றது. தர்ம சாஸ்தாவுக்காக கட்டபட்டு, சிலை வைக்காமல் இருந்த கோயிலில் அச்சலையையை அவர் பிரதிடை செய்தார் என்ற ஒரு நம்பிக்கை உள்ளது.

சிறப்பு
-------

இக்கோயிலில் கிருஷ்ணன் நான்கு கைகளுடன் காட்சியளிக்கிறார். கம்சனை வதம் செய்த பிறகு அந்தச் சோர்வு நீங்காமல் வந்து நின்ற மூர்த்தியாக இவர் கருதப்படுகிறார். அதனால் பசியுடன் இருப்பதாக கருதப்படுகிறார். இதனால்
இந்தியாவில் முதலில் நடை திறக்கும் கோயிலாக திருவார்ப்பு கோயில் உள்ளது. கிருஷ்ணனுக்கு பசி வந்துவிடும் என்பதற்காக அவசர அவசரமாக நள்ளிரவு இரண்டு மணிக்கே நடை திறக்கபடுகிறது. உசத்கால பூசையுடன் வழிபாடு துவங்குகிறது. இறைவனுக்கு முதலில் அபிசேகம் நடக்கும். இறைவன் பசி பொறொக்கமாட்டார் என்பதால் தலையை மட்டும் துடைத்துவிட்டு உசபாயாசம் என்னும் ஒருவகை நெய் பாயாசம் படைக்கப்படுகிறது. அதன் பிறகே இறைவனின் உடல் துடைக்கப்படுகிறது. பின்னர் நாள் முழுவதும் பல்வேறு பூசைகள் நடக்கின்றன. இரவு எட்டு மணிக்கு நடை சாத்தப்படுகிறது.

கிரகண காலத்தில் எல்லா கோயில்களின் நடையும் அடைக்கபடுவது வழக்கம். ஆனால் இறைவன் பசியால் வாடக்கூடாது என்பதால் இக்கோயில் நடை சாத்தபடுவதில்லை. கிரகண காலத்தில் பூசைகள் நடக்கின்றன. இதனால் ஆண்டின் அனைத்து நாட்களிலும் கோயில் திறந்திருக்கும்.

மேற்கோள்கள்
-----------

1. ↑  "ഇന്ത്യയിൽ ഏറ്റവും ആദ്യം നട തുറക്കുന്ന ക്ഷേത്രം ഏതാണെന്നറിയാമോ?". East Coast Daily. .
2. ↑  "ക്ഷേത്രങ്ങളിലൂടെ ഒരു യാത്ര… തിരുവാർപ്പ് ശ്രീകൃഷ്ണസ്വാമി ക്ഷേത്രം". മലയാളി മനസ്സ്. .
3. ↑  "വിശപ്പ് സഹിക്കാൻ കഴിയാത്ത ഭഗവാൻ വസിക്കുന്ന തിരുവാർപ്പ് ശ്രീകൃഷ്ണ സ്വാമി ക്ഷേത്രം". ജനം ടിവി. .
4. ↑  "ക്ഷേത്രങ്ങൾ അടച്ചിടുമോ?". Uthara.in. .
5. ↑  "ഗ്രഹണ സമയത്തു നടതുറന്നിരിക്കുന്ന ഏകക്ഷേത്രം". Manoramma online. .
**தத்தா நாராயண் பாட்டீல்** (*Datta Narayan Patil*) இந்தியாவைச் சேர்ந்த ஓர் அரசியல்வாதியாவார். தத்தாத்ரே பாட்டீல் என்ற பெயராலும் அறியப்படுகிறார். 1987 ஆம் ஆண்டு நவம்பர் மாதம் 27 ஆம் தேதி முதல் 1988 ஆம் ஆண்டு திசம்பர் மாதம் 22 ஆம் தேதி வரையும் மீண்டும் 1989 ஆம் ஆண்டு அக்டோபர் மாதம் 20 ஆம் தேதி முதல் 1990 ஆம் ஆண்டு மார்ச்சு மாதம் 3 ஆம் தேதி வரையிலும் இரண்டு முறை மகாராட்டிர மாநில சட்டமன்றத்தில் எதிர்க்கட்சித் தலைவராக பணியாற்றினார். விவசாயிகள் மற்றும் தொழிலாளர் கட்சியின் மூத்த தலைவராகவும் கருதப்பட்டார்.

வாழ்க்கைக் குறிப்பு
-------------------

தத்தா நாராயண் பாட்டீல் 2011 ஆம் ஆண்டு தனது 84 ஆவது வயதில் இறந்தார். இவரது மருமகள் மீனாட்சி பாட்டீல் அலிபாக்கு சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Leader of Opposition" (in mr). .
2. ↑  "MAHARASHTRA LEGISLATURE, MUMBAI". .
3. ↑  "विधानसभेचे माजी विरोधीपक्ष नेते दत्ता पाटील यांचे निधन" (in mr). .
4. ↑  "Former Maharashtra Opposition leader Dattatrey Patil passes away" (in en). .
**மக்பூப் மாளிகை**, மக்பூப் மேன்ஷன் (Mahbub Mansion) என்றும் உச்சரிக்கப்படும் இது ஓர் அரண்மனையாகும். இது ஐதராபாத்தின் ஆறாவது நிசாம் மிர் மகபூப் அலி கான் பெயரால் அழைக்கப்படுகிறது. இவர் எப்போதாவது இங்கு வந்து தங்கிச் சென்றார். ஆனால் அவரது நிரந்தர வசிப்பிடம் புராணி அவேலி என்ற அரண்மனையகும். இது ஐதராபாத்தின் மாலக்பேட் பகுதியில் அமைந்துள்ளது.

வரலாறு
------

இது, பாரம்பரிய ஐரோப்பிய மற்றும் முகலாய பாணியின் கட்டிடக்கலை பானியில் 19 ஆம் நூற்றாண்டின் பிற்பகுதியில் கட்டப்பட்ட ஒரு பெரிய அரண்மனை ஆகும். இது இராஜாவின் அரண்மனையின் கிழக்குத் தொகுதிகளைப் போன்றது.

இது 19 ஆம் நூற்றாண்டில் நிசாமால் கையகப்படுத்தப்பட்டது.

### தகவல்கள்

ஆறாம் ஆசாப் ஜாவின் மனைவியான சர்தார் பேகம், பந்தயங்களைப் பார்ப்பதில் விருப்பமுள்ளவராக இருந்ததால், மாளிகையில் இருந்து தங்க வேலைப்பாடுகளாலான திரைச்சீலைகளுக்கு மத்தியில் பந்ததயத்தைப் பார்த்துக் கொண்டிருப்பார். பர்தாவின் படி, தங்கத் திரைகளில் இருந்து சூரிய ஒளி பிரதிபலித்ததால், ராணியை யாரும் பார்க்க முடியாது.

இன்றைய நாள்
-----------

1983 ஆம் ஆண்டில், உஸ்மான் கஞ்சின் மசாலா சந்தை அதிகாரப்பூர்வமாக மக்பூப் மாளிகையில் உள்ள திறந்த நிலத்திற்கு மாற்றப்பட்டது. 

மிகவும் மோசமான நிலையில் இருந்த அரண்மனை கைவிடப்பட்டது. இந்திய அரசாங்கத்தால் முற்றிலும் புறக்கணிக்கப்பட்டது. அதேசமயம், அரண்மனை நிலம் முழுவதுமாக வீட்டுவசதி மற்றும் வணிக வளாகங்களால் கையகப்படுத்தப்பட்டுள்ளது.

இதனையும் காண்க
--------------

* ஹைதராபாத் நிஜாம்

மேற்கோள்கள்
-----------

வெளி இணைப்புகள்
---------------

1. 1 2  Rohit P S. "A mansion goen to the dogs". *Times of India*. .
2. ↑  "Pit Stop Of The Royals Nizams – 'Mahboob Mansion' Of Malakpet In Hyderabad | #KhabarLive Hyderabad | Hyderabad, KhabarLive, Breaking News, Business, Analysis" (in en-GB). .
3. ↑  "Fire in cracker shop triggers panic". *The Hindu*. 2010-10-05 இம் மூலத்தில் இருந்து 13 October 2010 அன்று. பரணிடப்பட்டது.. .
4. ↑  "The 116-year-old Mahbub Mansion in a state of neglect". *The New Indian Express*. .
5. ↑  "A time when it was the icon of luxury". *The New Indian Express*. .